/Latvijas Nacionālais vēstures muzejs/

Izstāde  “Livonijas pilis”
Izstāde stāsta par Livonijas laiku un šajā laikā celtām pilīm. 
Livonija bija vairāku valstu apvienība laikā no 13. līdz 16. gadsimtam.
Livonija atradās pie Baltijas jūras vietā, kur mūsdienās atrodas Latvija un Igaunija. 
Livoniju sauca arī par Māras zemi.

Livonijas laiks ir ļoti nozīmīgs Latvijas vēsturē un kultūrā.
Šajā laikā veidojās pamats latviešu tautai. 
Viduslaikos celtās pilis ir redzamas Latvijā arī šodien. 
Tagad tajās atrodas muzeji un citas iestādes.
Viduslaiku pilī strādā arī Valsts prezidents.
Tā ir Rīgas pils.

Ko var uzzināt izstādē?
Izstādes veidošanā izmantoja pētījumus par 150 mūra pilīm.
Šīs pilis uzcēla Livonijas laikā, lai aizsargātos no ienaidniekiem.
No pilīm valdnieki pārvaldīja savas zemes.
Pilīs dzīvoja un strādāja dažādu amatu cilvēki.

Izstādē var uzzināt:
- kā cēla pilis,
- kā tās aizsargāja,
- kā valdnieki no pilīm pārvaldīja savas valstis,
- kā notika bruņinieku turnīri,
- kāda bija pils iemītnieku ikdiena. 
Piemēram, kā viņi gatavoja ēdienu, audzināja bērnus un svinēja svētkus.
Izstādē var uzzināt arī, kā strādāja senie amatnieki. 

Ar ko vēl izstāde ir īpaša?
Izstādē var apskatīt lielu senlietu kolekciju.
Tie ir ieroči, trauki, apavi un apģērba daļas, spēļu kauliņi. 
Lielākā daļa šo senlietu ir no muzeja krājuma. 
Muzeja krājumā glabājas arī senlietas, kas atrastas izrakumos Latvijas pilīs. 

Ko var darīt izstādē?
- Ekrānos var skatīties īsus video, pētīt kartes un citu informāciju. 
- Izstādes stendos var lasīt aprakstus, apskatīt senlietas un zīmējumus.
- Ar īpašu ierīci radītos kustīgos attēlos var redzēt pils iemītniekus. Šos attēlus sauc par projekcijām.
- Pie spēles galda var uzspēlēt viduslaiku spēles. 

Kā ir veidota izstāde?
Izstāde aizņem visu pils pagrabu. 
Izstādes grīdu veido īpašs paaugstinājums. 

Izstādei ir vairākas daļas: 
- Pirmā mūra pils Livonijā; 
- Mūra piļu celtniecība; 
- Struktūra un pārvalde; 
- Ieroči un bruņojums; 
- Amatniecība; 
- Spēles un spēlmaņi.
Pa kreisi no ieejas var apskatīt izstādes plānu.

Kur atrodas izstāde?
Izstāde atrodas muzejā Rīgas pils pagrabā. 
Tur var nokāpt pa kāpnēm. 
Muzejs atrodas Rīgā, Pils laukumā 3. 
Ieeja muzejā ir no Daugavas gātes.

Brīdinājumi
Kāpnes uz pagrabu ir stāvas un šauras. 
Griesti kāpnēs ir zemi.
Cilvēkiem ratiņkrēslā izstāde nav pieejama.

Izstādē var dzirdēt skaņas, kas var pārsteigt vai traucēt.
Izstādē jāstaigā pa īpašu paaugstinājumu, kas klāj grīdu. 
No paaugstinājuma nokāpt nedrīkst.

Kad var apskatīt izstādi?
Izstādi var apskatīt muzeja darba laikā:
· otrdienās, trešdienās, ceturtdienās no pulksten 10.00 līdz 18.00,
· piektdienās no pulksten 10.00 līdz 20.00,
· sestdienās un svētdienās no pulksten 10.00 līdz 17.00.

Cik maksā ieeja izstādē?
Izstādi var apmeklēt ikviens, kas nopērk muzeja ieejas biļeti. 
Biļetes cena: 
· 8 eiro pieaugušajam 
· 5 eiro studentam 
· 3 eiro skolēnam 
· 5 eiro pensionāram 
· 5 eiro cilvēkam ar III invaliditātes grupu 
· 10 eiro ģimenei, kurā ir 1 pieaugušais un 2 bērni
· 18 eiro ģimenei, kurā ir 2 pieaugušie un 2 bērni.

Audiogids
Apmeklētāji izstādē var izmantot bezmaksas audiogidu. 
Tam vajadzīgs telefons ar interneta pieslēgumu. 
Audiogidu var atvērt: 
· ja interneta meklētājā ieraksta: app.lnvm.lv
· ja ar mobilo telefonu nofotografē QR kodu.
Audiogidu var klausīties arī mājās, skolā vai citur, kur var pieslēgties internetam.

Saziņa ar muzeju
Uz muzeju var piezvanīt pa tālruni 67221357.
Muzeja e-pasts: info@lnvm.gov.lv

